**VSD VÍVÓTÁBOR**

**TÁJÉKOZTATÓ**

Tábor ideje: 2020. augusztus 1-8.

Helyszín: Dunakeszi Városi Üdülő, Balatonakarattya

Szervező: Városi Sportegyesület Dunakeszi

Táborvezető: Fiedler Ferenc

Tel.: 06 20 934 9677

e-mail: @varosise.hu

Részvételi díj: 55.000,- Ft

Jelentkezési határidő: 2020. február 28.

A részvételi díj tartalmazza a szállást, a napi háromszori étkezést (reggeli, meleg ebéd, meleg vacsora), külön busszal történő utazást oda-vissza, napi 2 edzést, edzők és kísérő tanárok díját).

A kitöltött és aláírt jelentkezési lap leadásával és a részvételi díj befizetésével kerül sor a férőhely biztosítására.

Az összeget egyben, illetve részletfizetéssel is ki lehet egyenlíteni az alábbi ütemezés szerint:

1. részlet: 15.000,- Ft (fizetési határidő: 2020. február 28.),
2. részlet: 20.000,- Ft.(fizetési határidő: 2020. április 15.),
3. részlet: 20.000,- Ft (fizetési határidő: 2020. május 29.).

A befizetés az alábbi számlaszámra lehetséges:

Bank: Magnet Bank

Kedvezményezett: Városi Sportegyesület Dunakeszi

Számlaszám: 16200230- 10029091

Közlemény: Gyermek neve, iskolája, tábor I/II/III. előleg

(Lemondási feltételek:

* Amennyiben a lemondás időpontja legalább 30 nappal megelőzi a turnuskezdést, a részvételi díj 100 %-át, ha 15 nappal megelőzi a megjelölt turnuskezdést, a tábor díjának 50 %-át visszafizeti a Szervező a Szülőnek. Amennyiben a lemondást a Szülő ennél később jelzi, a tábor teljes díja megilleti a Szervezőt.
* A Szervező fenntartja a jogot, hogy a tábort (kevés jelentkező vagy más ok miatt) lemondja. Ebben az esetben a meghiúsult tábor teljes részvételi díja visszajár a Szülőnek.)

A tábor maximum férőhelye 42 fő. A szobák 7 fősek, szobánként 3 db emeletes és 1 db egy egyszemélyes ággyal rendelkeznek. Minden szobához külön WC-vel, zuhanyzóval felszerelt fürdőszoba tartozik. Az étkezés a közös helyiségben, az erre kialakított közösségi teremben lesz.

A gyermekek lejutása és visszajövetele a város által üzemeltetett busszal történik. Indulás és érkezés közösen egy helyről/helyre Dunakeszin belül. Erről még pontos információt küldünk a résztvevőknek.

Program:

* napi 2x edzés
* közös strandolás a Balatonban,
* kézműves foglalkozások,
* kirándulás a környéken (Balatonakarattya, kilátó, magaspart, Rákóczi Kert).

A kísérő edzők/tanárok száma a létszámhoz igazodik.

Szükséges, illetve javasolt felszerelés:

* 7 napra elegendő ruha (fehérnemű, hosszú és rövidujjú póló, hosszú és rövid nadrág/szoknya/ruha, szandál, zárt cipő, papucs, pulóver, pizsama);
* fürdőruha (min. 2 db), strandtörölköző, naptej, sapka/kalap, strandpapucs, szükség esetén karúszó/úszógumi/úszószemüveg;
* sportfelszerelés (könnyed, légáteresztő póló, nadrág, sportcipő);
* tisztasági felszerelés, hajvédő (zuhany)sapka (mert a fürdőszoba zuhanyzóval rendelkezik, és az esti fürdésnél ne legyen a lányok hosszú haja vizes), tusoláshoz nagy törölköző, kézmosáshoz kis törölköző;
* szúnyogriasztó;
* kulacs, műanyag vizespalack;
* esőkabát/esernyő;
* kisebb hátizsák a kirándulásokhoz;
* kedvenc kisebb játék (akinek szükséges) alvós plüss, társasjáték.

Az ágyneműt és a huzatot az üdülő biztosítja.

Kérdés esetén keressenek bátran!

Fiedler Ferenc

táborvezető

06 20 934 9677

vivas@varosise.hu